[ca] El present Treball de fi de Grau consisteix en la realització d'un pla de negoci per a l'empresa de recent creació, ShiECO, a Sant Feliu de Pallerols (la Garrotxa). Aquesta empresa pertany al sector agroalimentari i es dedica al cultiu i distribució de bolets comestibles, concretament xiitake (Lentinula edodes), de forma ecològica. La motivació d'aquest treball és poder crear una empresa que doni a conèixer aquest producte relativament nou a la cuina pels diferents pobles de la Garrotxa i que s'arribi a establir com a un bolet més a la gastronomia del nostre país. L'objectiu del pla és el posicionament de la marca i del producte als pobles de la Garrotxa. Es durà a terme un estudi de la situació i l'entorn que envolta a l'empresa amb la finalitat de definir els objectius i les estratègies de màrqueting a seguir. Finalment, es definiran les accions específiques que es desenvoluparan per a la consecució dels objectius i el procés de producció dels bolets, així com una estimació del pressupost necessari. El xiitake és un bolet molt apreciat que tradicionalment ha estat cultivat en troncs. Durant el segle XX es va desenvolupar el cultiu de xiitakes en bosses o sobre substrat artificial, que és més eficient. El procés de producció més idoni és el cultiu de fongs en bosses de 2,5 kg de substrat de serradures i segó de blat, inoculades amb llavor de xiitake comercial de subministrament regional (Osona). La producció serà setmanal i, amb les dades que es disposa, de mitjana produirà uns 60 quilograms. La granja ocupa 800 m2 i estarà organitzada en 6 sectors: Magatzem de matèria primera, zona d'esterilització, sala d'inoculació, sala d'incubació, sala de fructificació i el magatzem de producte acabat. El cost d'implementació de la granja és de gairebé 30.000 , donarà treball a tres treballadors durant tot l'any i les vendes de xiitakes s'efectuaran a restaurants, petits comerços i fires o mercats regionals. S'ha constatat que la granja donarà beneficis des del primer any de funcionament, tot i que serà a partir del segon quan s'obtindrà més benefici. La implementació d'aquest tipus de cultiu a la Garrotxa és completament factible i aconseguirà ampliar les activitats agrícoles de la zona, com també diversificar-les, amb un cultiu sostenible i donar treball a, com a mínim, tres persones.

[en] This final degree project consists of carrying out a business plan for the newly created company, ShiECO, in Sant Feliu de Pallerols (la Garrotxa). This company belongs to the agri-food sector and is dedicated to the cultivation and distribution of edible mushrooms, specifically shiitake (Lentinula edodes), in an ecological way. The motivation for this work is to be able to create a company that will introduce this relatively new product in the kitchen to the different towns of La Garrotxa and that will be established as another mushroom in the gastronomy of our country. The aim of the plan is to position the brand and the product in the towns of La Garrotxa. A study of the situation and the environment surrounding the company will be carried out in order to define the objectives and marketing strategies to be followed. Finally, the specific actions that will be developed to achieve the objectives and the production process of the mushrooms will be defined, as well as an estimate of the necessary budget. Shiitake is a highly prized mushroom that has traditionally been grown on logs. During the twentieth century the cultivation of shiitakes in bags or on artificial substrate was developed, which is more efficient. The most suitable production process is the cultivation of fungi in 2.5 kg bags of sawdust substrate and wheat bran, inoculated with commercially supplied commercial shiitake seed (Osona). Production will be weekly and, with the data available, will produce an average of about 60 kilograms. The farm occupies 800 m2 and will be organized into 6 sectors: Raw material warehouse, sterilization area, inoculation room, incubation room, fruiting room and the finished product warehouse. The cost of implementing the farm is almost 30,000 , it will employ three workers throughout the year and shiitake sales will be made to restaurants, small shops and regional fairs or markets. It has been established that the farm will benefit from the first year of operation, although it will be from the second onwards that more profit will be obtained. The implementation of this type of crop in La Garrotxa is completely feasible and will be able to expand the agricultural activities of the area, as well as diversify them, with a sustainable crop and employ at least three people.